PMB-polisie soek man oor bedrog van R400 000 | Maroela Media
Die verdagte wat gesoek word. Foto verskaf deur die SAPD
"Die polisie doen 'n dringende beroep op die publiek om met hulle in verbinding te tree indien hulle weet waar die persoon homself mag bevind," het kapt. Thulani Zwane, woordvoerder van die polisie in KwaZulu-Natal, gesê.
"'n Man, wat homself voorgedoen het as 'n finansiële bestuurder, het op 4 Februarie glo 'n motorhandelaar in Pietermaritzstraat genader," het Zwane verduidelik. "Hy het finansiële dokumentasie en 'n identiteitsdokument, met die naam Gugulethu Dannyboy Mnguni, voorgehou. Hy het 'n silwer Toyota Fortuner ter waarde van R403 310-10 gekoop."
Zwane sê die handelaar het, toe hy die papierwerk voltooi het, ontdek dat die besonderhede op die dokumentasie vervals is en het dadelik met die polisie in verbinding getree. Die man kon tot dusver nog nie opgespoor word nie. Hy is vermoedelik van Johannesburg.
Die polisie versoek dat enigiemand met verdere inligting met die ondersoekbeampte, ao Clive van Wyk by 033 845 2753 of 076 622 6274 of lt.kol. Naresh Nandhlal by 079 696 3712 in verbinding sal tree.